তাই অন্য অনেকের মতো আমি ও কিছুটা দ্বিধাগ্রস্ত, আসলেই কি সম্ভব, নিজেদের উদ্যেগে বাংলাদেশের সবচেয়ে বড় অবকাঠামো নির্মান? নাকি শুধুই ফাঁকা বুলি যা গত তিন বছর বা তারও আগে থেকে শুনে আসছি। তারপরও মনে আশা জাগে এই ভেবে জাতি হিসাবে আমরা অনেক অসাধ্য সাধন করেছি যখন সমস্ত দ্বিধা, সংশয় কাটিয়ে সবাই এক হয়েছি।যেমনটা করেছি ৫২,৭১,৯০ তে, এমনকি ৯৮ এর বন্যা , ২০০৭ এর সিডর, ২০০৯ আইলা সবই প্রতিরোধ করেছি নিজেদের অদম্য সাহস আর সম্মিলিত প্রচেষ্টায়। আজ দুর্যোগ মোকাবিলায় বাংলাদেশ বিশ্বে একটি মডেল হিসাবে প্রতিষ্ঠিত।তাহলে আমরা কি পারবো না আজ আমাদের একটি স্বপ্ন বাস্তবায়নের জন্য দুর্নীতি নামক দুর্নাম,দুর্যোগ প্রতিরোধ করে নিজেদেরকে আর একটু উচুতে তুলে ধরতে?